Search for:
ଚାଲିଥିବା କରୋନା ମହାମାରୀ ହେତୁ, କ୍ୟାଲେଣ୍ଡରର ଫେସବୁକରେ ଡିଜିଟାଲ୍ ଲଞ୍ଚ ହୋଇଥିଲା ଯାହା ବାବୁଶାନଙ୍କ ପ୍ରଶଂସକଙ୍କ ପାଇଁ ନୂତନ ବର୍ଷର ଉପହାର ସ୍ବରୂପ ଥିଲା । ବାବୁଶାନ ଏବଂ ତାଙ୍କ ଟିମ ସିଗ୍ନେଚର୍ 24 ସହ ବାବୁଶାନଙ୍କ ଉଭୟ ବାପା ଶ୍ରୀ ଉତ୍ତମ ମହାନ୍ତି ଏବଂ ମାମା ଶ୍ରୀମତୀ ଅପରାଜିତା ମହାନ୍ତି ମଧ୍ୟ ଏହି ଡିଜିଟାଲ୍ ଲଞ୍ଚ ବେଳେ ଉପସ୍ଥିତ ଥିଲେ ।ପ୍ରଥମ ଥର ପାଇଁ ବାବୁଶାନଙ୍କୁ ତାଙ୍କ ପିତାମାତାଙ୍କ ସହିତ ଦେଖିବାକୁ ମିଳିଥିଲା ।
"ପ୍ରତ୍ୟେକ ପିଲା ଆମର ଭଲ ପାଇବା ଏବଂ ସ୍ନେହ ଆବଶ୍ୟକ କରେ ଯାହା ତାକୁ ଭଲ ମଣିଷ ହେବାରେ ସାହାଯ୍ୟ କରିଥାଏ | କ୍ୟାଲେଣ୍ଡରର ପ୍ରତ୍ୟେକ ପୃଷ୍ଠାରେ ମୋ ଠାରୁ ସମାଜ ପ୍ରତି ଏକ ବାର୍ତ୍ତା ଅଛି। ଆଶା କରୁଛି ଆପଣ ସମସ୍ତଙ୍କୁ କ୍ୟାଲେଣ୍ଡର ବହୁତ ଭଲ ଲାଗିବ । " ବାବୁଶାନ କହିଛନ୍ତି। ସେ ଆହୁରି ମଧ୍ୟ କହିଛନ୍ତି ଯେ ସୁଟିଂ ସମୟରେ ପିଲାମାନଙ୍କ ସହ ସମୟ ଅତିବାହିତ କରି ତାଙ୍କୁ ବହୁତ ଭଲ ଲାଗିଲା ।
ଏହି କ୍ୟାଲେଣ୍ଡରକୁ ନେଇ ବାବୁଶାନଙ୍କ ବାପା ଶ୍ରୀ ଉତ୍ତମ ମହାନ୍ତି ବହୁତ ଉତ୍ସାହିତ ଥିବାର ଦେଖାଯାଇଥିଲା। ସେ କହିଛନ୍ତି, "ବାବୁଶାନ ଏବଂ ସିଗ୍ନେଚର 24 ଭବିଷ୍ୟତ ପିଢ଼ି ବିଷୟରେ ଚିନ୍ତା କରି ସମାଜକୁ ଏକ ବାର୍ତ୍ତା ଦେବା ପାଇଁ ଚେଷ୍ଟା କରୁଥିବାରୁ ସେମାନଙ୍କର ଏହି ପ୍ରୟାସ ପ୍ରଶଂସା ଯୋଗ୍ୟ।
କ୍ୟାଲେଣ୍ଡରରେ ଥିବା ପିଲାମାନେ ହେଉଛନ୍ତି ଓଡିଶା ପତିତ ଉଦ୍ଧାର ସମିତିର | "ଆମେ ବାବୁଶାନ ଏବଂ ସିଗ୍ନେଚର 24 ଭଳି ସମାନ ଭାବନାରେ ବିଶ୍ୱାସ କରୁ | ଆମର ସଂଗଠନ ପ୍ରତ୍ୟେକ ପିଲାଙ୍କୁ ସହାୟତା କରିବାକୁ ଚେଷ୍ଟା କରୁଛି ଯାହା ଦ୍ବାରା ସେମାନଙ୍କର ଭବିଷ୍ୟତ ଉଜ୍ଜ୍ବଳମୟ ହେବ। " ଓଡ଼ିଶା ପତିତ ଉଦ୍ଧାର ସମିତିର ସଚିବ ଶ୍ରୀମତୀ ଆଭାରାଣୀ ଚୌଧୁରୀ କହିଛନ୍ତି।
କ୍ୟାଲେଣ୍ଡରର ପ୍ରତ୍ୟେକ ପୃଷ୍ଠାରେ ପିଲାମାନଙ୍କ ସହିତ ବାବୁଶାନ ଫଟୋ ପ୍ରଦର୍ଶିତ ହୋଇଛି ! ପ୍ରତ୍ୟେକ ଚିତ୍ର ମାଧ୍ୟମରେ ସମାଜ ପାଇଁ ଏକ ବାର୍ତ୍ତା ଦିଆଯାଇଛି | କ୍ୟାଲେଣ୍ଡରର କଭର ଚିତ୍ର ଅତ୍ୟନ୍ତ ପ୍ରେରଣାଦାୟକ ଯେଉଁଠାରେ ଆପଣମାନେ ଏକ ଝିଅ କ୍ରିକେଟ୍ ଖେଳୁଥିବାର ଏବଂ ତାଙ୍କ ପଛରେ ପୁଅମାନେ ଠିଆ ହୋଇଥିବାର ଦେଖିବାକୁ ପାଇବେ| ଏହି ଚିତ୍ର ଦ୍ବାରା ଝିଅମାନଙ୍କୁ ପୁଅମାନଙ୍କ ପରି ସମାନ ବ୍ୟବହାର କରିବା ଉଚିତ ବୋଲି ବାର୍ତ୍ତା ଦିଆଯାଇଛି । " ସିଗ୍ନେଚର୍ 24 ପ୍ରଡକ୍ସନ୍ ସିଇଓ ପ୍ରତୀକ କୁମାର ମିଶ୍ର କହିଛନ୍ତି।
ଚାରି ଆଡେ ଏବେ ବିନୋଦ ବିନୋଦ ବିନୋଦ। କିଏ ଏହି ବିନୋଦ??
Dindayal Agrawal - ବୈଜୟନ୍ତ ଙ୍କ ପାଇଁ ଗୋଟେ ମନ୍ତ୍ରୀ ଙ୍କ ଝିଅ ପାଇଁ ଆଉ ଗୋଟେ ନିୟମ ?
Amlan kebe handsome hele?
